CELEX: 62008CN0186
Language: ro
Date: 2008-04-28 00:00:00
Title: Cauza C-186/08: Cerere de pronunțare a unei hotărâri preliminare introdusă de Dioikitiko Efeteio Thessalonikis (Grecia) la 28 aprilie 2008 — Maria Kastrinaki/Panepistimiako Geniko Nosokomeio Thessalonikis ACHEPA

5.7.2008   
            
            
               RO
            
            
               Jurnalul Oficial al Uniunii Europene
            
            
               C 171/26
            
         Cerere de pronunțare a unei hotărâri preliminare introdusă de Dioikitiko Efeteio Thessalonikis (Grecia) la 28 aprilie 2008 — Maria Kastrinaki/Panepistimiako Geniko Nosokomeio Thessalonikis ACHEPA
   (Cauza C-186/08)
   (2008/C 171/39)
   Limba de procedură: greaca
   Instanța de trimitere
   Dioikitiko Efeteio Thessalonikis
   Părțile din acțiunea principală
   
      Reclamantă: Maria Kastrinaki
   
      Pârât: Panepistimiako Geniko Nosokomeio Thessalonikis ACHEPA
   Întrebarea preliminară
   „Autoritățile competente au posibilitatea, în sensul prevederilor Directivei 89/48/CEE, astfel cum au fost transpuse în ordinea juridică elenă prin Decretul interministerial nr. A4/4112/247/1992, interpretate în lumina articolului 39 alineatul (1), a articolului 40 alineatul (1), a articolului 43, a articolului 47 alineatul (1) și a articolelor 49 și 55 din Tratatul de instituire a Comunității Europene, de a refuza unui resortisant al unui stat membru, titular al unei diplome care intră în domeniul de aplicare al directivei citate anterior, angajat de o persoană juridică de drept public în cadrul unui contract de muncă de drept privat pe durată nedeterminată, care, pe de o parte, a obținut de la autoritățile competente ale statului membru de proveniență autorizația de utilizare a unui titlu oficial de calificare profesională și care, pe de altă parte, a obținut de la autoritățile competente ale statului membru gazdă autorizația de exercitare a profesiei, în sensul directivei citate anterior, astfel cum a fost transpusă în ordinea juridică elenă prin decretul interministerial nr. A4/4112/247/1992, dreptul de a avansa în carieră, din punctul de vedere al gradului și al retribuției, ca urmare a titularizării ca funcționar public într-un post statutar pentru care sunt necesare studii universitare și având o încadrare salarială corespunzătoare acestei categorii, pentru motivul că echivalența academică a titlului său de studii universitare, eliberat în statul membru de proveniență, nu poate fi recunoscută, deoarece a efectuat o parte a studiilor în statul membru gazdă, conform unui acord de franciză cu un organism de învățământ privat care nu este recunoscut în acest stat membru ca instituție de învățământ?”